**Koprivničko-križevačka županija**, Ulica Antuna Nemčića 5**,** 48000 Koprivnica**,** OIB: 06872053793, koju zastupa župan Darko Koren, ing. građ., kao davatelj financijskih sredstava (u daljnjem tekstu: Županija)

i

**(naziv udruge)**, sjedište, adresa, OIB: \_\_\_\_\_\_\_\_\_\_\_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao korisnik financijskih sredstava (u nastavku teksta: Korisnik),

sklopili su sljedeći

**UGOVOR**

**o dodjeli financijskih sredstava Proračuna Koprivničko-križevačke županije za 2019. godinu za program/projekt:** naziv programa/projekta

Članak 1.

Ovim Ugovorom uređuju se međusobna prava, odnosi i obveze Koprivničko-križevačke županije i Korisnika u svezi dodjele financijskih sredstava za 2019. godinu.

Članak 2.

Na temelju provedenog Poziva za sufinanciranje projekata udruga u 2019. godini ugovorenih u okviru natječaja Saveza Alpe Jadran, koji je objavljen 06. rujna 2019. godine (u daljnjem tekstu: Poziv) i Zaključka o rasporedu sredstava Proračuna Koprivničko-križevačke županije za 2019. godinu (KLASA: \_\_\_\_\_\_\_\_\_, URBROJ:\_\_\_\_\_\_\_\_, od \_\_\_\_\_\_\_\_) Županija će isplatiti Korisniku na teret razdjela 002 – Služba ureda župana, glava 203 – Međunarodna suradnja, program 1082 – Međunarodna suradnja, aktivnost A 100193 – Sufinanciranje projekata ugovorenih u okviru natječaja Saveza Alpe Jadran, pozicija 221, konto 3811 – tekuće donacije u novcu, iznos od

\_\_\_\_\_\_\_\_\_\_\_\_\_\_\_\_\_ kn.

Članak 3.

 Sredstva iz članka 2. mogu se koristiti isključivo za svrhu definiranu opisnim obrascem prijave i obrascem proračuna projekta te u skladu s Općim uvjetima koji su sastavni dio ovog Ugovora.

Sastavni dio ovog Ugovora čine:

* Prilog 1: Opći uvjeti,
* Prilog 2: Obrazac opisa programa/projekta,
* Prilog 3: Obrazac proračuna programa/projekta.

Članak 4.

 Sredstva iz članka 2. ovog Ugovora isplatit će se na žiroračun korisnika, IBAN \_\_\_\_\_\_\_\_\_\_\_\_\_\_\_\_\_\_\_\_, u roku od 15 dana od dana sklapanja ovog Ugovora.

Članak 5.

 Radi kontrole namjenskog korištenja sredstava Korisnik se obvezuje da će Županiji dostaviti cjelovito i detaljno završno izvješće o provedbi projekta koje treba sadržavati:

1. Opisni izvještaj (dostavlja se u pisanom obliku poštom, ili osobno),
2. Financijski izvještaj (dostavlja se u pisanom obliku poštom, ili osobno) uz detaljno dokumentiranje svih troškova i priloge, a obuhvaća:
	* za bezgotovinska plaćanja: preslike računa koje glase na Korisnika i preslika izvatka poslovnog računa Korisnika na kojem je vidljiva transakcija
	* za gotovinska plaćanja: preslike računa koje glase na Korisnika te preslike isplatnica i blagajničkih izvješća
	* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni plaća, poreza, doprinosa, honorara) i sl.
	* priloge vezane uz provedbu projekta dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)

 Izvještaji iz stavka 1. ovog članka, ovjereni od strane odgovorne osobe Korisnika, podnose se u roku 30 dana od dana završetka projekta, a najkasnije do 09.12.2019.

 Iznimno od stavka 3., ovog članka, Izvještaji iz stavka 1. ovog članka, za projekte koji traju do prosinca 2019. godine, podnose se zaključno do 15.01.2020. godine.

 Izvještaji se odnose na program/projekt kao cjelinu, bez obzira koji dio financira Koprivničko-križevačka županija. Izvještaji se podnose na propisanim obrascima objavljenim u sklopu natječajne dokumentacije na internetskoj stranici Koprivničko-križevačke županije [www.kckzz.hr](http://www.kckzz.hr).

Uz izvještaj se kao dokaz prilažu sve kopije računa i isplata za cijeli projekt bez obzira iz kojeg se izvora financiraju. Financijski izvještaj mora sadržavati naznaku troškova financiranih iz proračuna Županije, odnosno iz proračuna Saveza Alpe Jadran, te naznaku ostalih izvora financiranja.

Članak 6.

Korisnik je dužan u svakom trenutku, na traženje Županije, pružiti sve sadržajne, administrativne i financijske informacije vezane uz provedbu projekta.

Korisnik je dužan voditi svoje financijsko poslovanje sukladno propisima o računovodstvu neprofitnih organizacija u Republici Hrvatskoj te u skladu s navedenim, podnositi propisana financijska izvješća.

Članak 7.

 Županija pridržava pravo kontinuiranog praćenja i vrednovanja izvršenja projekta korisnika, te preispitivanje financija i troškova u bilo koje vrijeme trajanja projekta te u razdoblju od 2 godine nakon njegova završetka.

 Županija može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužna prethodno obavijestiti Korisnika barem sedam dana prije planiranog izvršenja kontrole.

 Članak 8.

 Korisnik potpisom ovog Ugovora ovlašćuje Županiju da radi nadzora namjenskog korištenja financijskih sredstava neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva, a koja je dobio od Županije na ime Projekta.

 Članak 9.

 Korisnik se obvezuje pravodobno obavijestiti Županiju o manjim i većim izmjenama Ugovora.

Manje izmjene Ugovora mogu biti:

- izmjene proračuna između proračunskih poglavlja manje od 15%

- zamjena člana projektnog tima

- promjena bankovnog računa korisnika

- promjena adrese ili drugih kontakata korisnika

- male promjene programa ili projekta koje ne utječu na ciljeve i rezultate projekta (npr. manje promjene u vremenskom rasporedu provedbe aktivnosti).

Za manje izmjene ne sklapa se Dodatak Ugovoru.

Veće izmjene Ugovora zahtijevaju izradu Dodatka Ugovorui njegovo potpisivanje od strane Županije i Korisnika. Županija odlučuje kod svakog Zahtjeva radi li se o manjoj ili većoj izmjeni i sukladno tome odlučuje je li potrebno izraditi Dodatak Ugovoru.

Veće izmjene Ugovora mogu biti:

- izmjene proračuna između proračunskih stavaka veće od 15%

- produženje trajanja provedbe programa ili projekta (maksimalno do 6 mjeseci)

- dodatak novih aktivnosti u program ili projekt

- promjena programskih ili projektnih aktivnosti koja značajno utječe na ciljeve i rezultate projekta.

Članak 10.

 Izmjene ugovornih obveza korisnik može zatražiti najkasnije 30 dana prije isteka roka provedbe projekta/programa, a najkasnije do 04.11.2019. godine. Svaka izmjena ugovornih obveza treba biti zatražena i odobrena u pisanom obliku.

 Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

 Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon razdoblja provedbe projekta ili programa.

 Zahtjev za izmjenama Ugovora Korisnik dostavlja Županiji u pisanom obliku s obrazloženjem i popratnom dokumentacijom kojom se opravdava taj zahtjev.

 Županija ima pravo odbiti prenamjenu dijela sredstava i/ili produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena Županija mora donijeti u roku od 20 radnih dana od dostave obavijesti od strane korisnika.

Članak 11.

Županija može jednostrano raskinuti Ugovor u skladu sa stavkom 2. člankom 11. Općih uvjeta.

Ako Županija utvrdi da korisnik financijskih sredstava:

* nije sredstva koristio namjenski,
* nije realizirao projekt utvrđen proračunom i ugovorom,
* iz neopravdanih razloga nije podnio odgovarajuće izvještaje u roku i sa sadržajem određenim ovim ugovorom,
* ne omogućava Županiji nadzor nad namjenskim korištenjem financijskih sredstava,
* ne poštuje odredbe ugovora o vidljivosti programa,
* podnosi neistinite podatke,

obustavit će daljnju isplatu, a Korisnik je dužan vratiti primljena, a nenamjenski utrošena ili neutrošena sredstva, uz obračunate kamate utvrđene u poslovnoj banci Županije, u roku od 15 dana.

Nenamjenskim korištenjem smatrat će se svako odstupanje od iznosa pojedinih stavki iz proračuna projekta bez prethodnog odobrenja nadležnog upravnog odjela.

Članak 12.

 Ukoliko tijekom provedbe projekta Korisnik ostvari sufinanciranje iz drugih izvora u iznosu koji prelazi ukupnu vrijednost projekta, Korisnik je dužan financijska sredstva ili odgovarajući dio financijskih sredstava dobivenih temeljem ovog Ugovora, vratiti u županijski proračun najkasnije u roku od 15 dana od dana kada je dobio financijska sredstva iz drugog izvora.

 Ukoliko Korisnik ne utroši ugovorena i isplaćena financijska sredstva za sufinanciranje projekta, dužan je neutrošena sredstva vratiti u županijski proračun.

Članak 13.

 Ako Županija utvrdi da Korisnik nije postupio u skladu s člankom 11. ovog Ugovora, uskratit će pravo na dodjelu financijskih sredstava projektima Korisnika u sljedećih 5 godina, računajući od dana donošenja odluke o utvrđivanju neispunjavanja ugovorenih obveza.

Prijava programa/projekata Korisnika na javni natječaj i/ili javni poziv za financiranje iz proračuna Koprivničko-križevačke županije biti će prihvatljiva po isteku roka od pet godina, te nakon podmirivanja svih obveza preuzetih Ugovorom.

Članak 14.

 Korisnik se obvezuje na svim tiskanim, video i drugim materijalima vezanim uz projekta te na svojim internetskim stranicama istaknuti grb i naziv Županije kao institucije koja financira projekt koji je predmet Ugovor.

                Korisnik se obvezuje da će osigurati uvjete za korištenje i objavu osobnih podataka  kako bi Županija mogla koristi i objavljivati dostavljene joj fotografije, video i audio zapise, te druge dostavljene materijale, u cilju promicanja natječaja za dodjelu financijskih sredstava, doprinosa Županije razvoju civilnoga društva u Republici Hrvatskoj i djelovanja Županije, te doprinosa razvoju Strategije geografskog područja Saveza Alpe Jadran 2019.-2027.

Članak 15.

Svi promotivni materijali, uključujući publikacije, biltene, letke, majice i slično, koji su sufinancirani sredstvima Županije putem ovog Poziva, moraju sadržavati rečenicu: **„Projekt/program je sufinanciran sredstvima Koprivničko-križevačke županije“** uz istaknuti logo Županije.

Korisnik se obvezuje da će za potrebe predstavljanja i promidžbe Projekta u zemlji i inozemstvu Županiji besplatno dati na nekomercijalno korištenje informacije o Projektu.

Članak 16.

 Županija ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa/projekta.

Članak 17.

Korisnik financiranja će poduzimati sve potrebne mjere u svrhu izbjegavanja sukoba interesa pri korištenju odobrenih financijskih sredstava. Svaki sukob interesa Županija zasebno procjenjuje. U slučaju utvrđenog postojanja sukoba interesa u provedbi Ugovora, Županija će od Korisnika zatražiti da bez odgode, a najkasnije u roku od 30 dana, poduzme radnje za otklanjanje sukoba interesa.

Članak 18.

 Potpisivanjem ovog Ugovora Korisnik se obvezuje da kao primatelj financijskih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 19.

 Stranke potpisnice Ugovora preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi programa/projekta najmanje sedam godina od posljednje uplate sredstava.

Članak 20.

 U slučaju da se spor u provedbi ovog Ugovora između Županije i Korisnika ne može riješiti sporazumno, niti putem postupka mirenja, spor rješava stvarno nadležan sud.

Članak 21.

 Ako jedna ugovorna strana smatra da se Ugovor više ne može provoditi na ugovoreni način u skladu s ciljevima i planiranim aktivnostima programa/projekta, o tome će se savjetovati s drugom stranom, a ukoliko ne dođe do dogovora, bilo koja strana može dva mjeseca unaprijed u pisanom obliku raskinuti Ugovor dostavom obavijesti o raskidu ugovora.

Članak 22.

 Na elemente financiranja programa/projekta koji nisu uređeni ovim Ugovorom na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/2015.).

 Opći uvjeti ovog Ugovora, utvrđeni temeljem odredbi Uredbe iz stavka 1. ovog članka, sastavni su dio ovog Ugovora.

 U slučaju proturječnosti između odredbi ovog Ugovora i Općih uvjeta ovog Ugovora, odredbe ovog Ugovora imat će prvenstvo.

Članak 23.

 Obrazac opisa projekta i obrazac proračuna iz članka 3. ovog Ugovora, koje je Korisnik dostavio prijavljujući program/projekt na Poziv, sastavni su dio ovog Ugovora te čine njegove Priloge 2 i 3.

Članak 24.

 Za svaki oblik komunikacije (dostavu obavijesti o izmjenama i dopunama ugovora i dostavu izvještaja) koji je povezan s ovim Ugovorom, potrebno je navesti njegovu oznaku (KLASA i URBROJ) i naziv projekta, te ga poslati na sljedeće adrese:

za Županiju:

Koprivničko-križevačka županija, Služba ureda župana, Ulica Antuna Nemčića 5, 48000 Koprivnica.

Osoba zadužena za komunikaciju: Marinela Ćurčić, tel: 048/658-127, e-mail: marinela.curcic@kckzz.hr, medjunarodna.suradnja@kckzz.hr .

za korisnika:

 *(navesti podatke: Naziv, adresa, adresa elektronske pošte, telefon).*

Članak 25.

 Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Županija.

Članak 26.

Županija i korisnik se obvezuju čuvati povjerljivost svih osobnih podataka kojima imaju pravo i ovlast pristupa prilikom izvršenja ovog Ugovora, sukladno Općoj uredbi o zaštiti podataka (EU GDPR) i Zakonu o provedbi opće uredbe o zaštiti podataka („Narodne novine“ broj 42/18.) te sukladno donesenim politikama/pravilima o zaštiti privatnosti osobnih podataka, uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

Županija čuva povjerljivost osobnih podataka te je pristup osobnim podacima omogućen samo onim službenicima kojima su oni potrebni radi provedbe  ovog Ugovora, te trećim osobama samo u dijelu provedbe ugovornih obveza. Županija će ishoditi brisanje osobnih podataka kada oni više neće biti nužni u odnosu na svrhu za koju su prikupljani sukladno Pravilniku o zaštiti i čuvanju arhivskoga i registraturnog gradiva Koprivničko-križevačke županije („Službeni glasnik Koprivničko–križevačke županije“, broj 7/14. i 14/15.) i odredbama ovog Ugovora.

Članak 27.

U znak prihvata prava i obveza iz ovog Ugovora, ugovorne strane isti vlastoručno potpisuju.

Članak 28.

Ugovor stupa na snagu danom potpisa posljednje ugovorne strane.

KLASA:

UR. BROJ:

U Koprivnici, \_\_\_\_\_ 2019. godine

**KOPRIVNIČKO-KRIŽEVAČKA ŽUPANIJA KORISNIK**

 Župan Predsjednik/ca

 Darko Koren, ing. građ.